Likumprojekts

**Grozījumi Aizturēto personu turēšanas kārtības likumā**

Izdarīt Aizturēto personu turēšanas kārtības likumā (Latvijas Republikas Saeimas un Ministru Kabineta Ziņotājs, 2005, 21. nr.; 2007, 11. nr.; 2009, 3. nr.; Latvijas Vēstnesis, 2011, 167., 204. nr.; 2016, 91. nr.) šādus grozījumus:

1.  5. pantā:

papildināt ceturto daļu ar 1.1 punktu šādā redakcijā:

"11) nepilngadīgā aizturētā saderinātais, laulātais, bērni, vecāki, aizbildnis, vecvecāki, brāļi un māsas, kā arī tā persona, ar kuru nepilngadīgais aizturētais dzīvo kopā un ar kuru viņam ir kopīga (nedalīta) saimniecība;";

papildināt pantu ar 6.2 daļu šādā redakcijā:

"(62) Nepilngadīgajiem uzturēšanās laikā īslaicīgās aizturēšanas vietā ir tiesības uz vienu stundu ilgu satikšanos vienatnē ar ne vairāk kā divām šā panta ceturtās daļas 1.1 punktā minētajām personām, ja tas netraucē kriminālprocesa mērķa sasniegšanu. Šā panta ceturtās daļas 1.1 punktā minētā persona satikšanos iepriekš saskaņo ar procesa virzītāju."

2.  9. pantā:

papildināt pantu ar 2.1 daļu šādā redakcijā:

"(21) Šā panta pirmajā daļā minēto veselības aprūpi nepilngadīgajam veic pēc procesa virzītāja vai policijas amatpersonas iniciatīvas, īpaši gadījumos, ja to nosaka konkrētas, ar veselību saistītas norādes, vai pēc nepilngadīgā aizturētā, viņa pārstāvja, aizstāvja vai jebkuras citas personas pieprasījuma.";

papildināt trešo daļu ar otro, trešo, ceturto un piekto teikumu šādā redakcijā:

"Policijas amatpersonai vai procesa virzītājam kriminālprocesa mērķa sasniegšanai ir tiesības pieprasīt izrakstu par šā panta pirmajā vai 2.1 daļā minētās veselības aprūpes veikšanu un aizturētā veselības stāvokli. Izrakstā norāda, vai aizturētais var atrasties īslaicīgās aizturēšanas vietā un piedalīties turpmākajās procesuālajās darbībās vai nepieciešams turpināt ārstēšanu ārstniecības iestādē. Izrakstu pievieno krimināllietas materiāliem. Izrakstu glabā un ar to var iepazīties saskaņā ar Kriminālprocesa likumā noteikto kārtību."

3. Izteikt informatīvo atsauci uz Eiropas Savienības direktīvām šādā redakcijā:

"**Informatīva atsauce uz Eiropas Savienības direktīvām**

Likumā iekļautas tiesību normas, kas izriet no:

1) Eiropas Parlamenta un Padomes 2013. gada 22. oktobra direktīvas [2013/48/ES](http://eur-lex.europa.eu/eli/dir/2013/48/oj/?locale=LV) par tiesībām uz advokāta palīdzību kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm;

2) Eiropas Parlamenta un Padomes 2016. gada 11. maija direktīvas 2016/800/ES par procesuālajām garantijām bērniem, kuri ir aizdomās turētie vai apsūdzētie kriminālprocesā."

Likums stājas spēkā 2018. gada 1. aprīlī.

Tieslietu ministrs

Dzintars Rasnačs